ROMÂNIA





                              Aprobat
JUDEŢUL TIMIŞ 




                               Primar,

MUNICIPIUL TIMIŞOARA


                          Dr. Ing. Gheorghe Ciuhandu

DIRECŢIA TEHNICĂ

SERVICIUL REGLEMENTĂRI TRANSPORTURI URBANE

NR.
Bd.C.D.Loga nr 1,300030 Timisoara,tel:+40256 490 635 e-mail:Primariatm@primaria.ro internet:www.primariatm.ro

REFERAT

privind transmiterea în administrarea Regiei Autonome de Transport Timişoara a unui autocar marca Mercedes - Benz Tourismo destinat transportului de persoane pentru trasee comunitare, proprietate privată a Municipiului Timişoara

Prin H.C.L. nr. 370/2007 s-a aprobat contractarea unui împrumut intern  în valoare de 11,2 milioane euro pentru achiziţionarea în leasing a 30 de autobuze articulate şi a unui autocar. 
Prin contractul nr. 110/04.06.2010, modificat prin Actul adiţional nr. 1 au fost achiziţionate 30 autobuze noi articulate EURO 5 pentru transport public local de călători şi un autocar nou EURO 5 destinat transportului de persoane pentru trasee comunitare.
Prin H.C.L. nr. 406/16.11.2010 s-a aprobat transmiterea în administrarea Regiei Autonome de Transport Timişoara a 30 autobuze marca Mercedes - Benz Conecto G destinate transportului public local de călători, proprietate privată a Municipiului Timişoara.

Art. 1, Secţiunea 2, lit. u), pct. 2, subpct. 2.1. din “Protocolul de acordare a facilităţilor la transportul public local de persoane prin curse regulate unor categorii de cetăţeni ai municipiului Timişoara pentru anul 2011”, aprobat prin H.C.L. nr. 414/30.11.2010, prevede următoarele:
“2. Se acordă gratuitate pentru: 
2.1. Cursele speciale cu vehicule pentru transport marfă sau persoane precum şi pentru utilajele solicitate de către Primăria Municipiului Timişoara sau R.A.T. Timişoara, pentru acţiunile la care sunt coparticipante, evenimente de interes public, incidente de circulaţie, lucrări de intervenţii sau reparaţii, în baza avizului Direcţiei Tehnice din cadrul Primăriei Municipiului Timişoara, la tarifele practicate de R.A.T.T., în vigoare la data prestaţiei.”

Ţinând cont de faptul că Regia Autonomă de Transport deţine licenţa necesară desfăşurării activităţii de transport prin curse speciale cu vehicule pentru transport marfă sau persoane;

Având în vedere faptul că Primăria Municipiului Timişoara are numeroase solicitări din partea organizaţiilor/asociaţiilor/fundaţiilor pentru acordarea de curse speciale la evenimente la care instituţia noastră este coparticipantă, sau care au contracte de colaborare încheiate cu Municipiul Timişoara şi pentru a putea da curs favorabil acestor solicitări;

Ţinând  cont de cele de mai sus propunem în conformitate cu prevederile art. 36, alin. (2), lit. c) şi art. 123, alin. (1) din Legea nr. 215/2001, privind administraţia publică locală, transmiterea în administrarea Regiei Autonome de Transport Timişoara a autocarului marca Mercedes - Benz Tourismo destinat transportului de persoane pentru trasee comunitare, proprietate privată a Municipiului Timişoara, identificat conform Anexei.

Transmiterea va avea loc pe baza unui protocol de predare – primire încheiat între cele două părţi şi se va face pe perioada cât R.A.T.T. îşi menţine forma de regie autonomă.

